ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660021936

ขอให้ตรวจสอบการจำหน่ายสินค้าของร้านแผงลอยแบบรถซาเล้งบนบาทวิถีและลูกค้าจอดรถเพื่อซื้อสินค้าทำให้กีดขวางการจราจร บริเวณซอยรัชดาภิเษก36 แยก9 แขวง จันทรเกษม เขตจตุจักร กรุงเทพมหานคร จุดสังเกตเข้าไปในซอยรัชดาภิเษก36 แยก9 ตรงไปจะตั้งอยู่บนบาทวิถีก่อนถึงซอยรัชดาภิเษก36 แยก 9-3-6 ประมาณ 60 -70 เมตร ตรงข้ามร้าน ป. พลาสติก เนื่องจากผู้ร้องสัญจรผ่านในพื้นที่เป็นประจำในวันทำงาน ช่วงเช้าเวลาประมาณ 07.00 น. พบเห็นรถซาเล้ง 3 คัน ยึดพื้นที่บนบาทวิถีเพื่อจำหน่ายข้าวเหนียวหมูปิ้งและน้ำ เจ้าของเป็นบุคคลเพศหญิง (ไม่ทราบชื่อ นามสกุลและรูปพรรณสัณฐานที่แน่ชัด) ผู้ร้องไม่ทราบว่าพื้นที่บาทวิถีดังกล่าวสามารถจำหน่ายสินค้าได้หรือไม่ แต่การจำหน่ายข้าวเหนียวหมูปิ้งและน้ำ ได้สร้างความเดือดร้อนแก่ประชาชนในพื้นที่ เพราะลูกค้าจอดรถเพื่อซื้อสินค้าทำให้กีดขวางทางสัญจร หากเป็นรถจักรยานยนต์จอดก็กินพื้นที่ไป 1 ช่องทางการจราจร และหากเป็นรถยนต์กีดขวางทางสัญจร รถคันอื่นๆ จะไม่สามารถเคลื่อนตัววิ่งสวนทางกันได้ แต่ในช่วงเย็นผู้ร้องไม่พบเห็นการจำหน่ายข้าวเหนียวหมูปิ้งและน้ำแล้ว แต่มีการเก็บร้านอุปกรณ์ต่างๆ และจอดรถซาเล้งกีดขวางบาทวิถีอยู่ในพื้นที่ มิได้เคลื่อนย้ายออกไป พบเห็นมาประมาณ 4-5 เดือนแล้ว


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata